…santel en Eutru-Doué, chetui er péh e oé bet er vamen ag en ol vertuyeu aral e bratiquas imbèr arlerh er vugulés devod-men a bibrac.Allas ! bugalé peur, ne houyamb quet-ni pléguein erhoalh idan dorn en hani en dès hur hrouéet hag hur groeit aveit-hou.  Pèl doh inou, ni e garehé quentoh ma vehé-ean e hrehé hur volanté-ni  dalhmat, ha ma coutantehé hur fantasi é peb-tra. Ni e venn, el liessan, hum gonduyein ni-memb, hag haval vé guet-nemb é houyamb guél aveit hou er péh e jauge doh-emb. Mar domb pinhuig, ni e hoanta hur bout danné ha madeu aral hoah; mar domb peur, ni e glasq hum binhuiquat; mar domb clan, ni e venn er yahad; ha mar domb avel tud dishanaùet ér bed-men, é ma requis ma ridehemb arlerh en inour hag en istim ag en dud. Én ur gùir, nen dès nitra ne vennamb hur bout nameid hemb quin er péh hun nès. Ha neoah ni e zou  crechénion, ni e gred é ma nitra é er bed-men, ni e gred é ma requis ma souffrehemb aveit monèt der Baraouis ! Ha penaus, men Doué ! é hrehemb-ni enta un dra benag a vad aveid en Nean ? Aveit héli Jésus-Chrouist,